A BIZOTTSÁG 488/2006/EK RENDELETE
(2006. március 24.)
a strukturális vagy környezetvédelmi intézkedésekre alkalmazandó 2006. évi átváltási árfolyamok rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az euro bevezetésével kapcsolatos agromonetáris intézkedések megállapításáról szóló, 1998. december 15-i 2799/98/EK tanácsi rendeletre (1),
tekintettel az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló, 1998. december 22-i 2808/98/EK bizottsági rendeletre (2) és különösen annak 4. cikke (3) bekezdése második mondatára,
mivel:
(1)
A 2808/98/EK rendelet 4. cikke (2) bekezdésével összhangban a strukturális vagy környezetvédelmi jellegű összegek esetében a meghatározó ügyleti tény azon év január 1-je, amelyben a támogatás odaítéléséről szóló határozatot meghozták.
(2)
A 2808/98/EK rendelet 4. cikke (3) bekezdésének első mondatával összhangban az alkalmazandó átváltási árfolyam a meghatározó ügyleti tény időpontját megelőző hónapban hatályban lévő átváltási árfolyamoknak időarányosan kiszámított átlagával egyezik meg,
ELFOGADTA EZT A RENDELETET:
1. cikk
A 2006. évben a mellékletben szereplő átváltási árfolyamot kell alkalmazni a 2808/98/EK rendelet 4. cikke (2) bekezdésében említett strukturális vagy környezetvédelmi célú összegekre.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2006. március 24-én.